**LAYIYESI TI COVID-19**

Manini na Tugwakan na Raŋet

[**www.wyndham.vic.gov.au/covid19**](http://www.wyndham.vic.gov.au/covid19)

**Jujuwesi ti kelan I kulya ti kuruso lo Korona(COVID\_19):**  I röju na loŋe lo luduk Io jurja kelan ko jujuwesi

‘yole:[www.dhhs.vic.gov.au/coronavirus](http://www.dhhs.vic.gov.au/coronavirus)

**Numba lo luŋu ‘de’de kogwon kulya ti gilo kuruso lo Korona:**Ko do yeyeju adi do ŋona gwolon ko kuruso lo korona, ti do luŋe kilo numba **1800 675 398(24 sa)**

**Ŋariesi, Kinyo ko Kule tito:** Ko do gwon ko kinyo li’dit kode ko kinyo a tutungo ko do ti bulo roju kule ti do luŋu kilo Numba lo luŋu ‘de’de kogwon kulya ti gilo kuruso lo korona **1800 675 398 (24 sa)**  I nyoŋaki na tito lokesi. Do köti jojo röju na kune ti ŋariesi jore gwoso kidijin, ŋisa I mede, gilo na kuwe, ko kune junyesi I [www.wyndham.vic.gov.au/covid19](http://www.wyndham.vic.gov.au/covid19)

**Kiyesi ti nyonyokö na kulya:** Ko do ‘dekan kanyonyokönit, ti do luŋe TIS National I **13 14 50**.

**KWAKWEJIN IŊWAN RIRIKESI**

**Suluja I sa 6 na koriri I lakak, perok 2 ti yapa lo Bu’dök, metropolitan Melbourne de lubö I kwakejin iŋwan ti ririkesi I tengu na rekin na tukwanti lo COVID\_19.**

**I kine ririkesi:**

* Do de ri’diki I gwon I mede I kiden na sa 8 na koriri ko sa 5 na ko’bure. Ŋina nyonyogu adi ko do ‘bayi tut I kita, tiji kode ŋarakindya ŋutu kode ‘dekan tut I pirit na wini, ‘dekan adi ti do gwe I mede **bak jaran**.
* I kune diŋitan kine, ta ka’de gwon ko kwesik iŋwan I tut koke I mede: görö na kinyo, kule tito logwon ŋarakindya do ko ŋariesi, kita kode kendya, wowoki ama toyugo na mugun.
* Wowoki ama toyugo na mugun ka’de kona ko sa ŋeleŋ **ko parik** I kakwe na mayeleki 5 kunök I mede
* Tetena na bireyesi ko yukan, morakindya ‘bidya na somot ko bire na golf aje teŋo
* Görö na tito de kona ko ŋutu ŋeleŋ ka’de I mede I lor, I kwake na mayeleki 5 kunök I mede I pirit tugworet nagwon nyona ko do. Logwon a ruköki: tiju na ŋutu kode ŋarakindya na gutu tomejik kode modoŋa
* Sukuyot liŋ de yite I kendya na pajo suluja I lor to musala, perok 5 I yapa Tobudöŋ. Logwon a ruköki: midiji nagwon ko togolesi, lubudyot ti kakitak logwon ‘de’ekanikin parik.
* Kiteyesi ti lubudyot ti naser a yite I kendya na pajo ko todinö suluja I lor to musala, perok 5 ti yapa Tobudöŋ. Logwon a ruköki: midiji nagwon ko togolesi, lubudyot ti kakitak logwon ‘de’ekanikin parik.
* Piritön ‘depesi ti lubudyot de kikinu. Logwon a ruköki: midiji nagwon ko togolesi, lubudyot ti kakitak logwon ‘de’ekanikin parik

**TEMANI TEMA:**Ko do gwon ko sa’yu na mugun, ‘du, ŋiŋira, yoka, puri na goro, togolong I yukan, ‘bugö na kume, kode do ti moja lele go ti do böŋö wuti I tema na COVID-19 . Tema gwon kana ‘bak ropet I ŋutu liŋ ko ka’de jonga degiga ŋeleŋ. Ti do yiteni I mede ‘de’de I mukok na tema inot na COVID-19 ko ti do si’dani ka’de tojo ko do a wuju ruket na tema inot. Piriton temesi nagwon nyona a:

Si’deyet na Wyndham City na medya kulya ti kiteyesi na konaki ŋutu

9742 0777 | mail@wyndham.vic.gov.au

* **Pacific Werribee:** 250 Heaths Road, Werribee (I perok kitayesi ka’de I sa 9 na tumalu tojo I sa 5 na koriri)
* **Wootten Road Reserve:** Wootten Road, Tarneit. (Lor to ŋeleŋ tojo I Lor to Mukanat, sa 10 na ko’bure tojo I sa 7 na koriri. Lor to buker ko Lakak sa 10 na ko’bure tojo I sa 4 na koriri)
* **IPC Health:** 510 Ballan Road, Wyndham Vale (tanye ni I momorani na pirit)
* **ACL Werribee:** 19 Princes Highway, Werribee (Manini na su’yeni do ko GP ‘de’dekanikin ni)
* **4Cyte Pathology:** 106 Heaths Road, Hoppers Crossing (Manini na su’yeni do ko GP ‘de’dekanikin ni))

**KITEYESI NA KONA KO WYNDHAM CITY COUNCIL:** Löpukesi jore a kona I kiteyesi ti si’deyet ko piritön kase I ŋarakindye I tiju na do ko momoret inot a luyi. Ko do ‘dekan loŋe lo luduk logwon jurja ko kine löpukesi ko ŋariesi:

‘Yöle website nikaŋ I [www.wyndham.vic.gov.au/covid19](http://www.wyndham.vic.gov.au/covid19)

Sunyuki yi Email: COVID-19enquiries@wyndham.vic.gov.au

Ko do tene yinga kode gwon ko togolesi I yinga kode ko togolesi I jambu: Do jujukin lungu na si’deyet kode National Relay Service (NRS).

* TTY telepun na katokitayinit 133 677 kirut a do piji 03 9742 0777.
* Jambu ko yinga (jambu ko jambu karurutunit) telepun na katokitayinit 1300 555 727 kirut a do piji 03 9742 0777.
* Karurutunit lo ködumot katokitayat dur ko NRS kirut a piji 03 9742 0777.

**SI’DEYET NA WYNDHAM CITY NA MEDYA KULYA TI KITEYESI NA KONAKI ŊUTU:**

Pirit na momoret na aje kinu.

Do momorani gariet ko pipiyesi liŋ nagwon jurja kiteyesi ti si’deyet kode council i [www.wyndham.vic.gov.au](http://www.wyndham.vic.gov.au) ko email mail@wyndham.vic.gov.au kode ko telepun: 9742 0777.

**Pirit kenet na ködumot**

**Piritön kenesi kune liŋ a kinuki I ŋutulu.**

**I na diŋit ta do ‘yole pirit nikaŋ kenet na kanan nagwon I ködumot, kode internet, ko bukon na kena I ködumot, bukon na yiyiŋa, Maniniki ti loŋeyo, petet na Kena ko jore gwon kana ‘bak ropet. Loŋeyo jore ni:** [**https://bit.ly/2ZYHIpF**](https://bit.ly/2ZYHIpF)

**KORONYO KO NYONYOKO NASE : Koronyo lisa gwon I ‘duma I mede**.

**WATE NAGWON KO “BUSAN KO KITEYESIT TI KELEN NA LUBUDYOT:**

Ŋarju ko telepun de tut ŋerot ko kune midijin liŋ. Do jujukin lungu kilo numba 9742 8148 I kiden na sa 8 na tumalu ko sa 4:30 na koriri kode do jojo sondu email: MCH.Appointments@wyndham.vic.gov.au

Ŋariet kata saki 24 I lor, perok buryo I lakak ko telepon 13 22 29.

**KIREŊE KO SOKO NA LUBUDIYIT:** kine liŋ tut ŋerot. Do ‘dekan I mogga na pirit. Nyole [www.wyndham.vic.gov.au/covid19](http://www.wyndham.vic.gov.au/covid19) kode luŋe **9742 0777** ko loŋeyo jore.

**KUKUYI NA BULAN:** ko ŋutu logwon nyo ‘du’durjo ko midijin kase kata ko telepon köti video kata. Nyole [www.wyndham.vic.gov.au/covid19](http://www.wyndham.vic.gov.au/covid19) kode luŋe **9742 0777** ko loŋeyo jore.

Ŋutu kaŋ logwon a mirya I juju na ŋutulu ko diŋit najo a wuyundya ta I lungu I ŋo ka’de ka’de kode ko ŋo nagwon ‘dekan ŋarieyet. Kulya ‘bayi nagwon a na’dit parik. Yi mo’yu do I pija na ŋariet ko do ‘de’dekan ŋariet.

**PIRIT GUMET NA KORONYO(TIP): ŋina pirit a kinuki I ŋutu liŋ.**

*Lor lo ‘dutet lo loŋe a perok 4 ti yapa Tobudöŋ, 2020, ko do ‘dekan loŋe lo luduk ‘yole [www.wyndham.vic.gov.au/covid19](http://www.wyndham.vic.gov.au/covid19)*